open-index/open-wikipedia-markdown huggingface dataset:
შლაგბაუმი

[thumb|თანამედროვე შლაგბაუმი სარკინიგზო გადასასვლელზე [ავსტრალიაში]]
right|thumb|ვერტიკალური შლაგბაუმი
thumb|ჰორიზონტალური შლაგბაუმი
**შლაგბაუმი** () — მოწყობილობა სარკინიგზო ლიანდაგის სწრაფი დასაკეტად და გასახსნელად ჰორიზონტალური (ვერტიკალური შლაგბაუმი) ან ვერტიკალური (ჰორიზონტალური შლაგბაუმი) ისრის ღერძის ირგვლივ შემოტრიალებით. შლაგბაუმებით, როგორც წესი, აღჭურვილია საავტომობილო გზებისა და რკინიგზის ლიანდაგების სარკინიგზო გადასასვლელები. ასევე მათ აყენებენ დაცულ ტერიტორიებზე შესვლის რეგულირებისათვის.

ავტომატური შლაგბაუმი — ტრანსპორტის შესვლა-გამოსვლის მაკონტროლებელი მოწყობილობის თანამედროვე გადაწყვეტაა დაკეტილ, შემოღობილ ტერიტორიებზე და სხვა ობიექტებზე, სადაც აუცილებელია იქ შეზღუდული შეღწევა (სამრეწველო, სასაწყობო, სავაჭრო და საოფისე დაცულ ზონებში, ავტო პარკინგის, ავტო გასაჩერებელ ადგილებში და სხვ.).

## შლაგბაუმის კონსტრუქცია 
ნებისმიერი შლაგბაუმის კონსტრუქცია შედგება ორი ძირითადი ელემენტისგან — სადგამისგან და ისრისგან. დამატებით შლაგბაუმები შეიძლება იყვნენ აღჭურვილები ავტომატიკით, დამჭერით, დამცავი კაბით, ფოტოელემენტებით და სხვა უსაფრთხოების და მართვის მოწყობილობებით.

### სადგამი (კვარცხლბეკი) 
შლაგბაუმის სადგამი (კვარცხლბეკი) მთელი კონსტრუქციის საფუძველია, რომელზეც მაგრდება ისარი და ძალოვანი მექანიზმი (ელექტროძრავი და სხვ.). სადგამის კორპუსი ჩვეულებრივ მზადდება ანტივანდალური მასალისგან, მდგრადი მექანიკური დაზიანებისა და კოროზიის მიმართ.

### ისარი 
შლაგბაუმის ისარი — კონსტრუქციის ელემენტი, უშუალოდ განკუთვნილი გასასვლელი ადგილების проема დასაკეტად. როგორც წესი, ისრები მზადდება ალუმინისგან, ასევე ისინი მზადდება უჟანგავი ფოლადისგან, ხისგან, პლასტიკისგან და სპეციალური შენადნობებისგან. ისრის სიგრძე დამოკიდებულია სარკინიგზო გადასასვლელის სიგანეზე, რომელიც აუცილებელია გადაიკეტოს და შლაგბაუმის გამოყენების ინტენსივობაზე. ისრები არიან მართკუთხა, სამკუთხა და წრიული კვეთის. სიმაღლეში შეზღუდული შენობისთვის ასევე უშვებენ დასაკეც ისრებს. ისრის უსაფრთხოებისთვის ისინი იფარებიან სინათლის ამრეკლი საღებავით ან ღია ფერის იარლიყით (ეს, როგორც წესი, წითელი და თეთრი ფერებისნარევია).
thumb|შლაგბაუმი PERCo GS04 დასაკეცი ისრით

## ისრის დამჭერი 
დამჭერი განკუთვნილია ისრის გასაჩერებლად და დასაკავებლად შლაგბაუმის დაკეტვისას.

### კაბა 
კაბა — დამატებითი მოწყობილობა, რომელიც ემსახურება სატრანსპორტო საშუალებების შლაგბაუმთან უსაფრთხო გავლის უზრუნველყოფას არასაკმარისი მხედველობის პირობებში (ნისლი, წვიმა, თოვლი, დღე-ღამის ბნელი დრო).

### გაღებაზე ბრძანებების მიმცემი მოწყობილობები 
დღეისათვის არსებობს ბევრი სხვადასხვა მოწყობილობა, რომლებიც ურთიერთმოქმედებენ შლაგბაუმებთან, მათ რიცხვში შედიან: მოშორებით დაყენებული სადენიანი ღილაკები, უსადენო სამაჯური, საკონტაქტო ბარათების წამკითხავი მოწყობილობები და ბევრი სხვა.

## ლიტერატურა
* ЭСБЕ/Барьер

## სქოლიო
კატეგორია:გზისპირა მეურნეობა
ნორდკირხენის სასახლე

მინი|250პქ|ნორდკირხენის სასახლე
**ნორდკირხენის სასახლე** () — ბაროკოს სტილის სასახლე მიუნსტერლანდში, ქალაქ მიუნსტერიდან 25 კილომეტრით სამხრეთით. მდებარეობს ნორდკირხენის თემში, ჩრდილოეთი რაინ-ვესტფალიის კესფელდის რაიონში. წყლი გარემოცული სასახლე ბაროკოს სტილის უდიდესი რეზიდენციაა ვესტფალიაში და თავისი სიდიდისა და არქიტექტურული მახასიათებლების გამო „ვესტფალიის ვერსალსაც“ უწოდებენ.

## ლიტერქტურა 
* Stefan Buske: Schloss Nordkirchen (= DKV-Kunstführer. Heft 597). 3. Auflage, Deutscher Kunstverlag, München/Berlin 2008, ISBN 978-3-422-02122-8.
* Gerd Dethlefs: Meisterwerk des Barock. Zur wechselvollen Geschichte des Schlosses Nordkirchen und seiner Bewohner. In: Jahrbuch Westfalen 2015. Westfälischer Heimatkalender. Neue Folge Band 69. Aschedorff, Münster 2014, ISSN 0724-0643, S. 143–152.

## რესურსები ინტერნეტში 
* ნორდკირხენის თემის ვებგვერდი

## სქოლიო 
კატეგორია:გერმანიის სასახლეები
ლუბარტის ციხესიმაგრე

250px|მინიატიურა|ლუბარტის ციხესიმაგრის მთავარი შესასვლელი
**ლუბარტის ციხესიმაგრე**, ***ლუცკის ციხესიმაგრე*** — ციხესიმაგრე ქალაქ ლუცკში. ქალაქის სიმბოლო და მისი ყველაზე მთავარი ღირსშესანიშნაობა. 

ციხესიმაგრე ააგო ლიტვის დიდ მთავარ გედიმინასის შვილმა ლუბარტ გედიმინოვიჩმა XIV საუკუნეში. იგი დაქორწინდა ადგილობრივი თავადის შვილზე და მიიღო მართლმადიდებლობა. ლუბარტის ციხესიმაგრე იმ მცირერიცხოვანი არქიტექტურის ძეგლებს განეკუთვნება,  რომელიც აგებულია ლიტვის დიდი სამთვროს პერიოდში და დღემდეა შემონახული. 

2011 წელს შეიყვანეს უკრაინის შვიდი საოცრების შემადგენლობაში. 

## რესურსები ინტერნეტში
* О кирпичах Луцкого замка
* Краткая экскурсия по Луцкому Замку

## სქოლიო
კატეგორია:შუა საუკუნეების არქიტექტურა
კატეგორია:ციხესიმაგრეები ანბანის მიხედვით
ახალი კინოთეატრი პარადიზო

**ახალი კინოთეატრი პარადიზო** () — ჯუზეპე ტორნატორეს ფილმი, რომელიც გამოვიდა 1988 წელს.

## ჯილდოები
;BAFTA 
# საუკეთესო უცხოენოვანი ფილმი
# საუკეთესო ორიგინალური სცენარი: ჯუზეპე ტორნატორე
# საუკეთესო მსახიობი კაცი: ფილიპ ნუარე

;სხვა ჯილდოები
# ოსკარი საუკეთესო უცხოენოვანი ფილმისთვის
# ოქროს გლობუსი საუკეთესო უცხოენოვანი ფილმისთვის
# კანის კინოფესტივალის გრან პრი

## რესურსები ინტერნეტში
* 
* 
* 
* 

კატეგორია:იტალიურენოვანი ფილმები
კატეგორია:1988 წლის ფილმები
კატეგორია:იტალიური ფილმები
კატეგორია:დრამატული ფილმები
კატეგორია:ჯუზეპე ტორნატორეს ფილმები
კატეგორია:იტალიური დრამატული ფილმები
კატეგორია:ფილმები უსინათლოების შესახებ
რეზენი

**რეზენი** () — სოფელი მოლდოვაში, იალოვენის რაიონში. მდებარეობს ზღვის დონიდან 94 მეტრზე. 2004 წლის მონაცემებით, მოსახლეობა 6 905 ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* იალოვენის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:იალოვენის რაიონის სოფლები
იოჰანეს შლაფი

**იოჰანეს შლაფი** ( დ. 21 ივნისი, 1862, კვერფურტი — გ. 2 თებერვალი, 1941, იქვე) — გერმანელი მწერალი. ა. ჰოლცთან ერთად დააფუძნა ეგრეთ წოდებული „თანამიმდევრული ნატურალიზმი“, გერმანულ ლიტერატურაში ერთ-ერთი ყველაზე მნიშვნელოვანი ნატურალისტური განშტოება. ჰოლცთან ერთადვე დაწერა სამი პროზაული ესკიზისაგან შედგენილი „მამა ჰამლეტი“ (1889) და დრამა „ზელიკეების ოჯახი“.

იგი მნიშვნელოვანია აგრეთვე, როგორც მთარგმნელი, რომელმაც გერმანულად მოლაპარაკე ხალხებს გააცნო უოლტ უიტმანის, ემილ ვერჰარნის და ემილ ზოლას ნაწარმოებები. 

ზოგიერთ მის ლექსზე კომპოზიტორებმა ალბან ბერგმა და არნოლდ შიონბერგმა მუსიკაც დაწერეს. 

ხანდახან შლაფს შეცდომით მიაწერენ ტერმინის „მესამე რაიხის“ შემოტანას ნაციზმთან მიმართებაში, ეყრდნობიან რა იმ ფაქტს, რომ მან დაწერა 1906 წელს რომანი ამავე სათაურით — მესამე რაიხი. სინამდვილესი ამ ტერმინის ნაცისტური გამოყენება წამოვიდა 1923 წელს დაწერილი თანამოსახელე რომანისგან — „Das Dritte Reich“, რომლის ავტორია არტურ მიოლერ ვან დენ ბრუკი. 

## ლიტერატურა
## სქოლიო
კატეგორია:გერმანელი მწერლები
კატეგორია:დაბადებული 1862
კატეგორია:გარდაცვლილი 1941
კატეგორია:გერმანელი მამაკაცი დრამატურგები
კატეგორია:XIX საუკუნის გერმანელი დრამატურგები
კატეგორია:XIX საუკუნის გერმანელი მამაკაცი მწერლები
კატეგორია:XX საუკუნის გერმანელი დრამატურგები
კატეგორია:მწერლები ანბანის მიხედვით
შლეპერი

**შლეპერი** () — საგლინი დგარის მექანიზმი, რომელიც გასაგლინ ლითონს განივი მიმართულებით გადააადგილებს (მაგალითად, ერთი როლგანგიდან მეორეზე). შედგება მიმმართველების სისტემისა და უსასრულო ჯაჭვების ან ბაგირებისაგან, რომლებზეც დამაგრებულია სპეციალური საბრუნი თითები საბჯენებითურთ. ნაგლინთან შეხვედრისას საბჯენები წარიტაცებენ მას და გადააადგილებენ. 

## ლიტერატურა
კატეგორია:ლითონსაჭრელი იარაღები
კატეგორია:მეტალურგია
ფრენკ შლეზინგერი

**ფრენკ შლეზინგერი** ( დ. 11 მაისი, 1871, ნიუ-იორკი — გ. 10 ივლისი, 1943, ოლდ-ლაიმი, კონექტიკუტი) — ამერიკელი ასტრონომი. ძირითადად მუშაობდა ფოტოგრაფიული ასტრომეტრიის საკითხებზე. დაამუშავა ვარსკვლავთა პარალაქსების განსაზღვრის მეთოდი. თავისი კონსტრუქციის ასტროფრაფით განსაზღვრული ვარსკვლავთა მდებარეობების მიხედვით შეადგინა რამდენიმე კატალოგი. 

## ლიტერატურა
## სქოლიო
კატეგორია:ამერიკელი ასტრონომები
კატეგორია:საერთაშორისო ასტრონომიული კავშირის პრეზიდენტები
კატეგორია:ნიუ-იორკში დაბადებულები
მიუნსტერის სასახლე

მინი|250პქ|მიუნსტერის სასახლე
**მიუნსტერის სამთავრო-საეპისკოპოსო სასახლე** () — ბაროკოს სტილის სასახლე ქალაქ მიუნსტერში, გერმანიაში. აგებულია 1767—1787 წლებში მიუნსტერის ბოლოს წინა მთავარი-ეპისკოპოსის — მაქსიმილიან ფრიდრიხ ფონ კენიგზენ როთენფელსისათვის, როგორც რეზიდენცია. მისი არქიტექტორია იოჰან კონრად შლაუნი. 1954 წლიდან იგი ვესტფალიის ვილჰელმის უნივერსიტეტის ცენტრალური შენობა და მისი სავიზიტო ბარათია.

## ლიტერატურა 
* Bernd Fischer: Münster und das Münsterland. 5. Auflage. DuMont Buchverlag, Köln 1989, ISBN 3-7701-1278-4, S. 78–82.
* Jürg Meyer zur Capellen (Hrsg.): Kunstraum Schloss. 1. Auflage. Rhema-Verlag, 2005, ISBN 3-930454-49-1.
* Birgitta Ringbeck: Das Schloß zu Münster. Westfälische Kunststätten Bd. 65, Münster 1993, ISSN 0930-3952.

კატეგორია:გერმანიის სასახლეები
კატეგორია:ციხესიმაგრეები ანბანის მიხედვით
მუტუნოპოლისი

**მუტუნოპოლისი** () — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 413 მეტრზე. მიეკუთვნება გოიასის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პორანგატუს შემადგენლობაში.

2010 წლის მონაცემებით, მოსახლეობა 3 859 ადამიანს შეადგენდა, მოსახლეობის სიმჭიდროვე 4,04 კმ²-ზე. ფართობი 955 875 კმ²-ია.

## იხილეთ აგრეთვე
* გოიასი
* ბრაზილიის შტატები

## რესურსები ინტერნეტში
*ბრაზილიის 2010 წლის აღწერის მონაცემები გოიასის შტატში 
**Ranking decrescente do IDH-M dos municípios do Brasil* 

კატეგორია:გოიასის შტატის მუნიციპალიტეტები
ავგუსტ შლეგელი

**ავგუსტ ვილჰელმ შლეგელი** (, დ. 8 სექტემბერი, 1767, ჰანოვერი — გ. 12 მაისი, 1845, ბონი) — გერმანელი კრიტიკოსი, ლიტერატურის ისტორიკოსი, პოეტი, რომანტიკოსი, მთარგმნელი, ენათმეცნიერი. შედარებითი ენათმეცნიერების ერთ-ერთი ფუძემდებელი. ფრიდრიხ შლეგელის ძმა. 

სწავლობდა გეტინგენის უნივერსიტეტში. 1798 წლიდან — იენის უნივერსიტეტის ექსტრაორდინალური პროფესორი. გერმანიის რომანტიკოსთა იენის წრის წარმომადგენელია, რომანტიზმის იდეები პირველად სისტემურად გადმოსცა ბერლინში წაკითხული ლექციების კურსში ლიტერატურისა და ხელოვნების შესახებ (1801-1804, გამოქვეყნდა 1884 წელს). ავგუსტ შლეგელის მიერ გერმანულად თარგმნილი შექსპირის ნაწარმოებები მთარგმნელობითი ხელოვნების ბრწყინვალე ნიმუშადაა მიჩნეული. 

შლეგელმა 1818 წელს დააზუსტა თავისი ძმის _ ფრიდრიხ შლეგელის შექმნილი ენათა მორფოლოგიური კლასიფიკაცია და გარკვევით გამოყო სამი ტიპი: 1. ყოველგვარ გრამატიკულ სტრუქტურას მოკლებული ენები (იგულისხმებოდა შემდეგდროინდელი ტერმინით — იზოლირებული ენები); 2. აფიქსებიანი ენები; 3. ფლექსიური ენები. მან დაადგინა აგრეთვე განსხვავება სინთეზურ და ანალიზურ ენებს შორის. 

## თხზულებანი
*Sämtliche Werke, Bd. 1-15, Lpz., 1846. 
*Kritische Schriften und Briefe, Bd. 1-6, Stuttg., 1962-1967. 

## ლიტერატურა
## რესურსები ინტერნეტში
*
*

## სქოლიო
კატეგორია:გერმანელი კრიტიკოსები
კატეგორია:გერმანელი პოეტები
კატეგორია:გერმანელი მთარგმნელები
კატეგორია:გერმანელი ენათმეცნიერები
კატეგორია:XVIII საუკუნის გერმანელი მწერლები
კატეგორია:XVIII საუკუნის გერმანელი მამაკაცი მწერლები
კატეგორია:XIX საუკუნის გერმანელი დრამატურგები
კატეგორია:XIX საუკუნის გერმანელი მამაკაცი მწერლები
კატეგორია:გერმანელი ლიტერატურის კრიტიკოსები
კატეგორია:გერმანელი მამაკაცი პოეტები
კატეგორია:გერმანელი მამაკაცი დრამატურგები
კატეგორია:გეტინგენის უნივერსიტეტის კურსდამთავრებულები
კატეგორია:მწერლები ანბანის მიხედვით
ფრიდრიხ შლეგელი

**ფრიდრიხ შლეგელი** (; დ. 10 მარტი, 1772, ჰანოვერი — გ. 12 იანვარი, 1829, დრეზდენი) — გერმანელი კრიტიკოსი, ფილოსოფოსი, ენათმეციერი და პოეტი. ავგუსტ შლეგელის ძმა. თავის ძმასთან ერთად იენაში გამოსცემდა ჟურნალს „ათენუმი“. იყო რომანტიზმის ესთეტიკის ფუძემდებელი და თეორეტიკოსი. მისი ძირითადი ნაშრომია „საუბარი პოეზიაზე“ (1800). ფრიდრიხ შლეგელს ეკუთვნის დაუმთავრებელი ფრაგმენტული ფორმით დაწერილი რომანი „ლუცინდე“ (1799), დრამა „ალარკოსი“ (1802). მისი პოეტური ნაწარმოებები 1809 წელს გამოქვეყნდა. მნიშვნელოვანია მისი „ძველი და ახალი ლიტერატურის ისტორია“ (ტომი 1-2, 1813-1815). 

ფრიდრიხ შლეგელმა საფუძველი ჩაუყარა სანსკრიტის შესწავლას გერმანიაში. ნაშრომში „ინდოელთა ენისა და სიბრძნის შესახებ“ (1808) იგი განიხილავდა სანსკრიტის ნათესაობის საკითხს ლათინურთან, ბერძნულთან, გერმანულთან და სპარსულთან. ამასთან დაკავშირებით მან მოგვცა ენათა მორფოლოგიური კლასიფიკაციის პირველი მონახაზი, სადაც გამოყოფილია ენათა ორი ტიპი: 1. ფლექსიური და 2. არაფლექსიური ენები, რომლებიც თავის მხრივ, სამ ქვეჯგუფად იყოფა: ა) უაფიქსო (მაგალითად, ჩინური), ბ) მირთვითი (მაგალითად, ბასკური, კოპტური, ამერიკის ინდიელთა ენები) და გ) მოჩვენებით ფლექსიური (მაგალითად, სემიტური ენები). ფლექსიურობა ფრიდრიხ შლეგელს ინდოევროპულ ენათა ნათესაობის ერთ-ერთ მაჩვენებლად მიაჩნდა. 

შლეგელი ავითარებდა უნივერსალური „ქრისტიანული ფილოსოფიის” იდეას, აკრიტიკებდა სხვადასხვა ტრადიციულ და თანამედროვე ფილოსოფიურ სისტემებს, განსაკუთრებით კი — გერმანულ კლასიკურ იდეალიზმს. მიაჩნდა, რომ ქრისტიანულ „სპირიტუალიზმზე“ დაფუძნებული ნამდვილი „სიცოცხლის ფილოსოფიის“ წინამძღვარია ადამიანის ცნობიერების შინაგანი მთლიანობის აღდგენა, მისი ყველა სულიერი უნარის (გონება, ფანტაზია, ნებელობა) გაერთიანება. 

## ლიტერატურა
## რესურსები ინტერნეტში
*
*
*
*Dictionary of Art 

## სქოლიო
კატეგორია:გერმანელი კრიტიკოსები
კატეგორია:გერმანელი ფილოსოფოსები
კატეგორია:გერმანელი ენათმეცნიერები
კატეგორია:გერმანელი პოეტები
კატეგორია:დაბადებული  10 მარტი
კატეგორია:დაბადებული 1772
კატეგორია:გარდაცვლილი 12 იანვარი
კატეგორია:გარდაცვლილი 1829
კატეგორია:XVIII საუკუნის გერმანელი დრამატურგები
კატეგორია:XVIII საუკუნის გერმანელი რომანისტები
კატეგორია:XVIII საუკუნის გერმანელი ფილოსოფოსები
კატეგორია:XVIII საუკუნის არამხატვრული მწერლები
კატეგორია:XIX საუკუნის გერმანელი დრამატურგები
კატეგორია:XIX საუკუნის გერმანელი არამხატვრული მწერლები
კატეგორია:XIX საუკუნის გერმანელი მამაკაცი მწერლები
კატეგორია:XIX საუკუნის გერმანელი რომანისტები
კატეგორია:XIX საუკუნის გერმანელი ფილოსოფოსები
კატეგორია:კონტინენტური ფილოსოფოსები
კატეგორია:კულტურის კრიტიკოსები
კატეგორია:ეპისტემოლოგები
კატეგორია:გერმანელი ლიტერატურის კრიტიკოსები
კატეგორია:გერმანელი მამაკაცი რომანისტები
კატეგორია:გერმანელი მამაკაცი დრამატურგები
კატეგორია:გერმანელი მამაკაცი არამხატვრული მწერლები
კატეგორია:გერმანელი ფილოლოგები
კატეგორია:ჰანოვერელი მწერლები
კატეგორია:კულტურის ფილოსოფოსები
კატეგორია:განათლების ფილოსოფოსები
კატეგორია:ისტორიის ფილოსოფოსები
კატეგორია:ენის ფილოსოფოსები
კატეგორია:ლიტერატურის ფილოსოფოსები
კატეგორია:პოლიტიკური ფილოსოფოსები
კატეგორია:სოციალური კრიტიკოსები
კატეგორია:სოციალური ფილოსოფოსები
კატეგორია:გეტინგენის უნივერსიტეტის კურსდამთავრებულები
ბერდიანსკი

**ბერდიანსკი** () — ქალაქი უკრაინაში. მდებარეობს ზაპორიჟიის ოლქში. 2013 წელს ქალაქის მოსახლეობა 115026 კაცს შეადგენდა.

## სქოლიო
კატეგორია:ზაპორიჟიის ოლქის ქალაქები
იასმილა ჟბანიჩი

**იასმილა ჟბანიჩი** (; დ. 19 დეკემბერი 1974) — ბოსნიელი რეჟისორი.
## ბიოგრაფია
ჟბანიჩი სარაევოში დაიბადა. სკოლის დამთავრების შემდეგ სარაევოს სასცენო ხელოვნების აკადემიაში ჩააბარა თეატრისა და კინოს რეჟისურის ფაკულტეტზე, რომელიც წარმატებით დაასრულა. შემდგომ მუშაობდა ვერმონტში თოჯინების თეატრში. 1997 წელს ბრუნდება სარაევოში და აარსებს სახელოვნებო ასოციაცია დებლოკადას. ამ ასოციაციასთან ერთად გადაიღო მრავალი დოკუმენტური, მხატვრული და მოკლემეტრაჟიანი ფილმი. მისი ყველაზე წარმატებული ფილმი იყო გრბავიცა, რომელიც 2006 წელს გადაიღო. ფილმმა გაიმარჯვა ბერლინალეზე და წარდგენილი იყო მრავალ ნომინაციაზე სხვადასხვა ფესტივალებში.
## ნამუშევრები
**ავტობიოგრაფია* (; 1995)
**შემდეგ, შემდეგ* (; 1997)
**ღამით ვანათებთ* (; 1998)
**სიყვარული არის...* (; 1998)
**წითელი რეზინის ჩექმები* (; 2000)
**გახსოვს სარაევო?* (; 2003)
**სურათები კუთხიდან* (; 2003)
**დაბადების დღე* (; 2004)
**გრბავიცა* (; 2006)
**გზაზე* (; 2010)
**მათთვის, ვინც ვერ იტყუება* (; 2013)
**სიყვარულის კუნძული* (; 2013)
## სქოლიო
კატეგორია:დაბადებული 1974
კატეგორია:ბოსნიელი რეჟისორები
კატეგორია:დაბადებული 19 დეკემბერი
კატეგორია:ცოცხალი ადამიანები
ჰეტეპჰერესი II

**ჰეტეპჰერესი II** — ძველი ეგვიპტის დედოფალი მეოთხე დინასტიიდან, ძველი სამეფოს პერიოდის დროს. ჰეტეპჰერესი პრინცი კავაბის და ეგვიპტის ფარაონის ჯედეფრეს მეუღლე იყო, ასევე დუაენჰორის, კაემსეხემის, მინჯედეფის, მერესანხ III-ის და ნეფერჰეტეპესის დედა.
## რესურსები ინტერნეტში 
* ეგვიპტის მეოთხე დინასტია

კატეგორია:ძველი ეგვიპტის დედოფლები
კატეგორია:ეგვიპტის მეოთხე დინასტიის დედოფლები
იდა ვან მიუნსტერი

**აიდა ჯაპო** (; დ. 5 ივნისი 1990), ასევე ცნობილი ფსევდონიმით *იდა ვან მიუნსტერი* (Idda van Munster) — ბოსნიელი ბლოგერი, მსახიობი და მოდელი.

## ბიოგრაფია
ჯაპო დაიბადა ჰერცეგოვინის ქალაქ ტრებინეში. მან გახსნა ინგლისურენოვანი ბლოგი ბლოგსპოტზე, სადაც ფსევდონიმად აირჩია იდა ვან მიუსტერი, 90-იანების სიტკომის, *მიუნსტერების ოჯახის* მიხედვით. მისი სამოდელო კარიერაც ცოტა ხანში დაიწყო. შემდეგ იგი მონაწილეობდა რამდენიმე ვიდეოკლიპში. 2013 წლის 23 ივლისს ვებსაიტმა *BeautifulWomen* ჯაპო დაასახელა 2013 წლის ულამაზეს ქალად, რაც მაშინვე აიტაცეს ბოსნიურმა საინფორმაციო სააგენტოებმა.

## სქოლიო
კატეგორია:დაბადებული 1990
კატეგორია:ბოსნიელი მოდელები
კატეგორია:დაბადებული 5 ივნისი
კატეგორია:ცოცხალი ადამიანები
ათეისტური სარეკლამო კამპანია

**ათეისტური სარეკლამო კამპანია** — დიდი ბრიტანეთისა და სხვა ქვეყნების საზოგადოებრივ ტრანსპორტზე განთავსებული ათეისტური მიმართულების მქონე რეკლამები, რომელიც ევანგელისტური ეკლესიის მიმდევრების ანალოგიური რეკლამის საპასუხოდ განთავსდა.

კამპანია წამოიწყო ამერიკელმა ჟურნალისტმა და მწერალმა ერიან შერინმა 2008 წლის 21 ოქტომბერს ბრიტანული ჰუმანისტური ასოციაციისა და რიჩარდ დოკინზის მხარდაჭერით. კამპანიის თავდაპირველი მიზანი 5500 ფუნტი სტერლინგის აგროვება იყო, რითიც 2009 წლის დასაწყისში ლონდონის მასშტაბით 30 ავტობუსს გაუშვებდნენ სლოგანით „ყველა ალბათობით ღმერთი არ არსებობს. მორჩით წუხილს, დატკბით ცხოვრებით“.()

აქციის დაწყებიდან სამ დღეში £100 000-მდე შეგროვდა, რის საშუალებითაც შეძლეს კამპანიის წარმოება მთელი ბრიტანეთის მასშტაბით. აქცია 2009 წლის 6 იანვარს დაიწყო — დიდი ბრიტანეთის მასშტაბით 800 ავტობუსი გაუშვეს. ამასთან ერთად, დაიგეგმა ლონდონის მეტროში ცნობილი ათეისტების ციტატების გამოსახულებიანი 1000 სარეკლამო დაფის განთავსება და ოქსფორდ-სტრიტზე ორი LCD მონიტორის დამონტაჟება, რომლებზეც კამპანიის მხარდამჟერი სარეკლამო რგოლები გავიდოდა.

## ანალოგიური კამპანიები
### აშშ
ბრიტანული კამპანიით შთაგონებულმა, ამერიკის ჰუმანისტურმა ასოციაციამ ანალოგიური აქცია განახორციელა ვაშინგტონშიც 2008 წლის ნოემბერში, სლოგანით: „რატომ გჯერათ ღმერთის? უბრალოდ იყავით გულმოწყალე სიკეთის სახელით.“ ორგანიზაცია „Freedom From Religion Foundation“-მა საავტობუსო კამპანია აშშ-ში სხვადასხვა ათეისტური ციტატებით 2009 წლის თებერვალში განახორციელა.

### ავსტრალია და ოკეანეთი
ორგანიზაცია „Atheist Foundation of Australia“ შეეცადა საავტობუსო კამპანიის განხორციელებას სლოგანით: „ათეიზმი — გონების ზეიმი“, თუმცა სარეკლამო სააგენტომ აქციის ჩატარებაზე უარი განაცხადა.

მოგვიანებით, ტასმანიის ჯგუფი შეეცადა ანალოგიური აქციის ჩატარებას, მაგრამ აქაც სარეკლამო სააგენტომ, რომელიც სახელმწიფოს დაქვემდებარებაში იყო, უარი განაცხადა.

## რესურსები ინტერნეტში
* ოფიციალური საიტი 
* Canadian Atheist Bus Campaign 
* German Atheist Bus Campaign

## სქოლიო
კატეგორია:სარეკლამო კამპანიები
კატეგორია:ათეიზმი
ლეპა ბრენა

**ფახრეტა იაჰიჩი** (; დ. 20 ოქტომბერი 1960), ასევე ცნობილი ქმრის გვარით *ჟივოინოვიჩი* () და სასცენო ფსევდონიმით *ლეპა ბრენა* () — ბოსნიელი მომღერალი. თავს მიიჩნევს იუგოსლავად.
## ბიოგრაფია
დაიბადა ტუზლაში, აბიდ იაჰიჩისა და იფეტა სმაილოვიჩის ოჯახში. მამა იეჟინაცში იყო დაბადებული, ხოლო დედა ჩეხაიეში. ჰყავს უფროსი და ფაკეტა და ძმა ფარუყი. ბოსნიის ომის დაწყებისთანავე მისი და კანადაში წავიდა და დღემდე იქ ცხოვრობს.

პირველად იმღერა სცენაზე მეხუთე კლასში, როცა ოჯახი ტუზლიდან ბრჩკოში გადავიდა საცხოვრებლად. მას შემდეგ რეგულარულად მღეროდა ბრჩკოში საცეკვაო საღამოებზე.

19 წლის ფახრეტა ხვდება ჯგუფში ლირა შოუ, რომლის ვოკალისტი სპასა ცოლად გაჰყვა ბოქსიორს, მას კი არ სურდა მისი ცოლი მომღერალი ყოფილიყო. ჯგუფის ლიდერი, საშა პოპოვიჩი, თავიდან წინააღმდეგი იყო ფახრეტას ჯგუფში მიღებისა, მაგრამ შემდეგ დათანხმდა 1981 წელს ჯგუფი ბელგრადში გადავიდა და სახელად დაირქვა *ტკბილი ცოდვა* (). 1982 წლის 3 თებერვალს შედგა მათი პირველი ალბომის პრემიერა.

80-იანებში კარიერის მანძილზე იგი იუგოსლავიის ყველაზე პოპულარული მომღერალი ქალი იყო, მისი 40 მილიონამდე სხვადასხვა ალბომი და ჩანაწერი გაიყიდა.

მონაწილეობდა მიუზიკლების ტრილოგიაში *მოდი შევიყვაროთ* (). ასევე მონაწილეობა აქვს მიღებული სხვა ფილმებშიც. 

1991 წლის 7 დეკემბერს ცოლად გაჰყვა სლობოდან ჟივოინოვიჩს, სერბ ჩოგბურთელს. პირველი შვილი, სტეპან ემერალდი ნიუ იორკში 1992 წლის 21 მაისს შეეძინათ, მეორე – ვიქტორ ერნესტი 1998 წლის 30 მარტს.

2000 წლის 23 ნოემბერს სტეპანი ზემუნის კრიმინალური დაჯგუფების წევრებმა გაიტაცეს ბელგრადში. ხუთი დღის შემდეგ, როცა მშობლებმა 2 500 000 გერმანული მარკის ოდენობის გამოსასყიდი გადაიხადეს, ბავშვი გათავისუფლდა.

90-იანებში აქტიურად ვრცელდებოდა ჭორები, თითქოს იგი მოინათლა და სახელად მიიღო ელენა, თუმცა თავად ამას უარყოფს. 

2009 წელს მისი კონცერტები სარაევოსა და ზაგრებში კინაღამ ჩაიშალა, როცა გამოქვეყნდა მისი სურათები, სადაც ის 1993 წელს სერბთა რესპუბლიკის არმიის ფორმით იყო გადაღებული ბრჩკოში. მოგვიანებით სხვადასხვა სააგენტოებმა დაბეჭდეს მისი ფოტო კენიიდან, სადაც ის *მოდი შევიყვაროთ 3* გადაღებების დროს, სამხედრო ფორმაში იყო ჩაცმული. კონცერტების მოწინააღმდეგეებმა ლეპა ბრენას მოღალატე და ჩეტნიკუშა (; ქალი ჩეტნიკი) უწოდეს. თავად ლეპა ბრენამ ეს ყველაფერი ავისმოსურნეებს მიაწერა, რომლებმაც მისი სამხედროფორმიანი სურათი ბრჩკოში გადაღებულად გაასაღეს, არადა სინამდვილეში იგი კენიაში იყო გადაღებული. რეალურად ეს ორი ფოტოსურათი სხვადასხვაა. მოგვიანებით ლეპა ბრენა ამტკიცებდა რომ ბრჩკოში მშობლების გადასარჩენად იყო ჩასული.
## სქოლიო
კატეგორია:დაბადებული 20 ოქტომბერი
კატეგორია: დაბადებული 1960
კატეგორია:ბოსნიელი მომღერლები
კატეგორია:ცოცხალი ადამიანები
ხანკა პალდუმი

**ხანკა პალდუმი** (; დ. 28 აპრილი 1956) — ბოსნიელი მომღერალი.
## ბიოგრაფია
ხანკა დაიბადა აღმოსავლეთ ბოსნიის ქალაქ ჩაინიჩეში მუიო და პემბა პალდუმების ოჯახში. მას ჰყავს ორი ძმა მუსტაფა და ისმაილი, ასევე ორი და – რაზა და რასემა. მამამისი ტყისმჭრელი იყო, დედა კი ხალიჩების მქსოველი. როცა ხანკა შვიდი წლის გახდა, ოჯახი ჩაინიჩედან სარაევოში გადმოვიდა საცხოვრებლად.
### სიმღერის დასაწყისი
პალდუმმა სიმღერა დაიწყო პირველ კლასში. როგორც იგონებს, ერთხელ მატარებლით მგზავრობისას იგი გვირაბში შესვლისას მღეროდა, გამოსვლისას კი ჩუმდებოდა, რადგან მგზავრების რცხვენოდა. მგზავრები კითხულობდნენ, ვინ მღეროდა, მაგრამ იგი ვერ პასუხობდა სირცხვილისგან.
### კარიერის დასაწყისი
შემდგომ იგი მღეროდა სარაევოს რადიოში, პირველი კრებული კი ჩაწერა 1973 წელს. 1975 წელს მან გაიმარჯვა ახალგაზრდა მომღერალთა კონკურსში. 1970-იანების ბოლოს ცოლად გაჰყვა მურადიფ ბრკიჩს, რომელთანაც შეეძინა ქალიშვილი მინელა (დ. 1981) და ვაჟი მირზადი (დ. 1985). ბრკიჩთან გაყრის შემდეგ დაქორწინდა ფუად ჰამზიჩზე, რომელსაც მოგვიანებით ასევე გაეყარა.
### ბოსნიის ომი
ბოსნიის ომის პერიოდში ხანკა ცხოვრობდა სარაევოში და ატარებდა კონცერტებს სარაევოს დამცველებისთვის. 
### ომის შემდგომ
ომის შემდეგ პალდუმმა ჩაწერა რამდენიმე ალბომი, მათ შორის *დაე იყოს გულიდან...* (; 1999) ჯგუფ ჰარი მატა ჰარისთან ერთად. ალბომის ორი სიმღერა *შავი თოვლი* () და *ყველა მდინარე მიაღწევს ზღვას* (() ჰიტად იქცა. 2004 წელს მისი კარიერის 30 წლის იუბილეს აღსანიშნავად ჩატარდა დიდი კონცერტი სარაევოში, რომელსაც ყოფილი იუგოსლავიის შოუ-ბიზნესის წარმომადგენლები ესწრებოდნენ.

2013 წელს სილოსის საკონცენტრაციო ბანაკის ყოფილმა ტყვემ, სერბმა გორან გოლუბმა გამოაცხადა, რომ 1993 წლის 10 თებერვალს პალდუმმა იგი ნახა ტყვეობაში და აწამა. პალდუმმა ბრალდება უარყო და განაცხადა, რომ სილოსის ბანაკში საერთოდ არ ყოფილა, ხოლო სარაევო ერთხელ დატოვა სარაევოს გვირაბის მშენებლობის დასრულების შემდეგ, 1993 წლის 26 სექტემბერს, როცა იგმანის მთაზე მყოფი ბოსნიელი ჯარისკაცებისთვის მან და სხვა მომღერლებმა კონცერტი ჩაატარეს. ცრუბრალდებების გამო გოლუბის ადვოკატს, დუშკო ტომიჩს პალდუმმა სასამართლოში უჩივლა.

2014 წელს მან სახლიდან გააგდო თავისი შვილი მირზადი, რომელსაც პოლიციამ ჰეროინი და პისტოლეტი უპოვა. 

## რესურსები ინტერნეტში
*

## სქოლიო
კატეგორია:დაბადებული 28 აპრილი
კატეგორია:დაბადებული 1956
კატეგორია:ბოსნიელი მომღერლები
კატეგორია:ცოცხალი ადამიანები
აკუი (მოლდოვა)

**აკუი** () — სოფელი მოლდოვაში, კანტემირის რაიონში. მდებარეობს ზღვის დონიდან 145 მეტრზე. 2004 წლის მონაცემებით, მოსახლეობა 547 ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* კანტემირის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:კანტემირის რაიონის სოფლები
ნედა უკრადენი

**ნედა უკრადენი** (, ; ; დ. 16 აგვისტო 1950) — სერბი მომღერალი. 
## ბიოგრაფია
ნედა დაიბადა გლავინაში, ხორვატიის ქალაქ იმოტსკის მახლობლად, დუშან და ანჯელია უკრადენების ოჯახში. მისი ოჯახის გვარი იყო ბოიანიჩ-პავლოვიჩი, ვიდრე მისმა ერთმა წინაპარმა საცოლე არ მოიტაცა. ამის შემდეგ მის შთამომავლებს შეერქვათ მოტაცებული (). იგი ორ წლამდე გლავინაში იზრდებოდა, მოგვიანებით კი ოჯახი საცხოვრებლად გადავიდა ვიშეგრადში. მოსწავლეობის პერიოდში ოჯახი ვიშეგრადიდან სარაევოში გადავიდა, სადაც იგი ბოსნიის ომის დაწყებამდე ცხოვრობდა. ამ პერიოდში იგი სწავლობდა სარაევოს უნივერსიტეტის იურიდიულ ფაკულტეტზე. სიმღერა დაიწყო 17 წლიდან. 1992 წელს, ბოსნიის ომის დაწყების შემდეგ საცხოვრებლად ბელგრადში გადავიდა.

უკრადენი დაქორწინებული იყო რეჟისორ მილან ბილბიაზე, რომელთანაც ჰყავდა ქალიშვილი ელენა. ბილბია მონტენეგროში 2013 წლის 30 იანვარს გარდაიცვალა. დაკრძალვას უკრადენი არ დასწრებია

## დისკოგრაფია
### სტუდიური ალბომები
**Srce u srcu* (1975)
**Ko me to od nekud doziva* (1976)
**Nedine najljepše pjesme* (1977)
**Neda* (1978)
**Neda* (1979)
**Čuje se glas* (1981)
**To mora da je ljubav* (1982)
**Oči tvoje govore* (1984)
**Hoću tebe* (1985)
**Šaj, šaj* (1986)
**10 Hitova* (1986)
**Došlo doba da se rastajemo* (1987)
**Posluži nas srećo* (1988)
**Ponoć je* (1988)
**Dobro došli* (1989)
**Poslije nas* (1990)
**Nek živi muzika* (1992)
**Jorgovan* (1993)
**Između ljubavi i mržnje* (1995)
**Ljubav žedna* (1996)
**Nova Neda* (2001)
**Život sam promjenila* (2002)
**Ljubomora* (2004)
**Za sva vremena* (2004)
**Oduži mi se poljupcima* (2006)
**Da se nađemo na pola puta* (2009)
**Radujte se prijatelji* (2010)
**Biti svoja* (2012)
**Najljepše ljubavne pjesme* (2013)

## რესურსები ინტერნეტში
*
*დისკოგრაფია *Discogs.com*-ზე

## სქოლიო
კატეგორია:სერბი მომღერლები
კატეგორია:დაბადებული 16 აგვისტო
კატეგორია:დაბადებული 1950
კატეგორია:ცოცხალი ადამიანები
დრაგან რადულოვიჩი

**დრაგან რადულოვიჩი** (დ. ცეტინიე 1969) — მონტენეგროელი მწერალი და ესეისტი. დაამთავრა ბელგრადის უნივერსიტეტის, ფილოსოფიის ფაკულტეტი. წერს ესეებს და ლიტერატურულ მიმოხილვებს ჩერნოგორიული გამომცემლობებისთვის. 2001 წელს გამოსცა მცირე ისტორიების კრებული *Petrifikacija * რომელიც სხვა და სხვა ჟანრის გამოყენებით არის შესრულებული.

მისი შემდეგი ნაწარმოები იყო ნოველა სახელით *Auschwitz Cafe*,  რომელიც მონტენეგროში 2003 წელს გამოიცა ჩერნოგორიაში ხოლო 2006 წელს ხორვატიაში. სიუჟეტი აგებულია ყოფილ იუგოსლავიაში ომის დროს მომხდარ ფაქტხე, როდესაც ავტობუსიდან ბოსნიელი მუსლიმები ჩამოიყვანეს და დახვრიტეს.

შემდეგი ნაწარმოები გამოიცა 2005 წელს: *Vitezovi ništavila: Đavo u tranzicionom Disneylandu*, რომელიც შედგენილი იყო შერეული ისტორიებით და საგაზეთო ტექსტებით. 2007 წელს გამოსცა შვიდი ისტორიისგან შედგენილი კრებული: Splav Meduze / The Raft of the Medusa რომელიც ხორვატიაში დაიბეჭდა. რადულოვიჩი ცხოვრობს ბუდვაში სადაც ის ასწავლის ფილოსოფიას.

## რესურსები ინტერნეტში 
* Antibarbarus 
* http://www.okf-cetinje.org/OKF-Dragan-Radulovic-Frights-and-freaks_92_1 
* http://www.youtube.com/watch?v=68wZ9tHh3vM
* http://www.schruf.de/text_radulovic.html 

## სქოლიო 
კატეგორია:დაბადებული 1969
კატეგორია:მონტენეგროელი მწერლები
კატეგორია:ცოცხალი ადამიანები
სვეტლანა კიტიჩი

**სვეტლანა კიტიჩი** (; ; დ. 7 ივნისი, 1960) — იუგოსლავიელი და  ბოსნიელი ყოფილი ხელბურთელი.
## ბიოგრაფია
სვეტლანა დაიბადა ტუზლაში. ხელბურთის თამაში დაიწყო 16 წლიდან ტუზლის ქალთა სახელბურთო კლუბ ედინსტვოში. მონაწილეობდა 1980 და 1984 წლის ოლიმპიურ თამაშებში, იუგოსლავიის ქალთა ხელბურთის ნაკრებში, რომელმაც 1980 წელს ვერცხლის, ხოლო 1984 წელს ოქროს მედალი მოიპოვა. 1990 წელს ნაკრებმა გაიმარჯვა ხელბურთის მსოფლიო ჩემპიონატში ქალთა შორის.

ბოსნიის ომის შემდეგ კიტიჩი დაბრუნდა ბოსნია და ჰერცეგოვინაში, სადაც სარაევოს ქალთა ხელბურთის კლუბ ჟელეზნიჩარში იყო მოთამაშე-მწვრთნელი. მოგვიანებით დაუბრუნდა თავის მშობლიურ ტუზლის ედინსტვოს, სადაც თავის უფროს ქალიშვილ მარასთან ერთად თამაშობდა. 2002 წელს გამოდიოდა ხელბურთის მსოფლიო ჩემპიონატის შესარჩევ ეტაპზე ბოსნია და ჰერცეგოვინის სახელით, მაგრამ ნაკრებმა საკვალიფიკაციო ეტაპი ვერ გადალახა. ამის შემდეგ კიტიჩი ქვეყნის ქალთა სახელბურთო ნაკრების აღმასრულებელი დირექტორი იყო 2006-დან 2008 წლამდე. სანაკრებო კარიერის განმავლობაში ჩატარებული აქვს 202 მატჩი და გატანილი აქვს 911 გოლი.

ამჟამად ბელგრადის რადნიჩკის მენეჯერია. ცხოვრობს ბელგრადში და სერბეთის პარლამენტის წევრია სოციალისტური პარტიიდან.

დაქორწინებული იყო ფეხბურთელ ბლაჟ სლიშკოვიჩზე, ქორწინებიდან ოთხი თვის შემდეგ წყვილი დაშორდა. შემდეგ დაქორწინდა დრაგან დაშიჩზე, რომლიდანაც მიიღო გვარი, ოთხწლიანი ქორწინების შემდეგ დაშორდნენ. ჰყავს სამი შვილი.
## სქოლიო
კატეგორია:დაბადებული 7 ივნისი
კატეგორია:დაბადებული 1960
კატეგორია:ბოსნიელი ხელბურთელები
კატეგორია:სერბი ხელბურთელები
კატეგორია:ცოცხალი ადამიანები
ჩოპი

**ჩოპი** () — ქალაქი უკრაინაში. მდებარეობს ზაკარპატიის ოლქში. 2013 წელს ქალაქის მოსახლეობა 8992 კაცს შეადგენდა. უმთავრესი სატრანსპორტო კვანძი უნგრეთისა და სლოვაკეთის საზღვარზე. უკრაინის ყველაზე დასავლეთით მდებარე ქალაქი. 

## სქოლიო
კატეგორია:ზაკარპატიის ოლქის ქალაქები
პორანგატუ

**პორანგატუ** () — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 390 მეტრზე. მიეკუთვნება გოიასის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პორანგატუს შემადგენლობაში.

2010 წლის მონაცემებით, მოსახლეობა 42 355 ადამიანს შეადგენდა, მოსახლეობის სიმჭიდროვე 8,79 კმ²-ზე. ფართობი 4 820 კმ²-ია.

## იხილეთ აგრეთვე
* გოიასი
* ბრაზილიის შტატები

## რესურსები ინტერნეტში
*ბრაზილიის 2010 წლის აღწერის მონაცემები გოიასის შტატში 
**Ranking decrescente do IDH-M dos municípios do Brasil* 

კატეგორია:გოიასის შტატის მუნიციპალიტეტები
პერეჩინი

**პერეჩინი** () — ქალაქი უკრაინაში. მდებარეობს ზაკარპატიის ოლქში. 2022 წელს ქალაქის მოსახლეობა 6500 კაცს შეადგენდა.

## სქოლიო
კატეგორია:ზაკარპატიის ოლქის ქალაქები
პოლ გასკოინი

**პოლ გასკოინი** (; დ. 27 მაისი, 1967, გეიტსჰედი) — ინგლისელი ფეხბურთელი, ცნობილი მეტსახელით „გაზა“. 1990 წლის მსოფლიოსა და 1996 წლის ევროპის ჩემპიონატებზე მოხვდა სიმბოლურ ნაკრებებში. 1999 წელს Placar-ის ვერსიით XX საუკუნის 100 საუკეთესო ფეხბურთელს შორის 89-ე ადგილზე დასახელდა.

## სანაკრებო კარიერა
გასკოინი პირველად ინგლისის ეროვნულ ნაკრებში ბობი რობსონმა, დანიის წინააღმდეგ ამხანაგურ მატჩზე, 1988 წლის 14 სექტემბერს გამოიძახა. საერთო ჯამში, ინგლისის ეროვნულ ნაკრებში ჩატარებულ 57 შეხვედრაში გასკოინმა ათი გოლი გაიტანა.

## სანაკრებო სტატისტიკა 
## მიღწევები
### საკლუბო
; ტოტენჰემ ჰოტსპური 
* ინგლისის ასოციაციის თასი: 1990–91
* ინგლისის საფეხბურთო სუპერთასი: 1991

; რეინჯერსი
* შოტლანდიის პრემიერ დივიზიონი: 1995–96, 1996–97 
* შოტლანდიის თასი: 1995–96 
* შოტლანდიის ლიგის თასი: 1996–97

## ლიტერატურა
* 

## რესურსები ინტერნეტში
* 
* 
* 

## სქოლიო
კატეგორია:დაბადებული 27 მაისი
კატეგორია:დაბადებული 1967
კატეგორია:ინგლისელი ფეხბურთელები
კატეგორია:ინგლისის საფეხბურთო ლიგის ფეხბურთელები
კატეგორია:პრემიერ ლიგის ფეხბურთელები
კატეგორია:ნიუკასლ იუნაიტედის ფეხბურთელები
კატეგორია:ბარნლის ფეხბურთელები
კატეგორია:ევერტონის ფეხბურთელები
კატეგორია:ტოტენჰემ ჰოტსპურის ფეხბურთელები
კატეგორია:მიდლზბროს ფეხბურთელები
კატეგორია:სერია A-ს ფეხბურთელები
კატეგორია:ლაციოს ფეხბურთელები
კატეგორია:გლაზგოს რეინჯერსის ფეხბურთელები
კატეგორია:ინგლისური ფეხბურთის დიდების დარბაზის წევრები
კატეგორია:ინგლისელი ავტობიოგრაფები
კატეგორია:ინგლისის ეროვნული საფეხბურთო ნაკრების ფეხბურთელები
კატეგორია:1990 წლის მსოფლიო საფეხბურთო ჩემპიონატის ფეხბურთელები
კატეგორია:1996 წლის ევროპის საფეხბურთო ჩემპიონატის ფეხბურთელები
კატეგორია:ინგლისელი ფეხბურთის მწვრთნელები
კატეგორია:ცოცხალი ადამიანები
სულეიმან I (ირანი)

**სეფი II** (), უფრო მეტად ცნობილი როგორც *სულეიმან I* (; დ. 1647 — გ. 1694) — სეფიანების მერვე წარმომადგენელი, ირანის შაჰი 1666-1694 წლებში.

## ბიოგრაფია
დაიბადა 1647 წელს, აბას II-ისა და ნაკიჰათ ხათუნის ოჯახში. იგი იყო მათი უფროსი ვაჟი. მას ჰყავდა ასევე სამი ძმა და ორი და.

ტახტზე ავიდა 1666 წელს, შაჰ აბას II-ის გარდაცვალების შემდეგ. ახალგაზრდა მმართველის პირველი წლები წარუმატებელი გამოდგა. მოხდა ძალიან დიდი მიწისძვრა და ირანში გავრცელდა სასიკვდილო დაავადება, მოხდა კაზაკთა ლაშქრობა კასპიის ზღვის სანაპიროზე. ასევე, ირანში იძულებულნი გახდნენ განმეორებით ჩაეტარებინათ მისი კორონაცია, რადგან იგი არასწორად ჩატარდა. სწორედ ამ დროს მიიღო სეფიმ მეორე სახელი **სულეიმანი**.

სეფიმ გადაწყვეტილებების მიღება ანდო საკუთარ ვეზირებს. დიდი უფლებები აღმოჩნდა საჭურისების ხელში, რომელთა ძალაც გაიზარდა სეფის მმართველობის დროს. კორუფცია საგრძობლად გაიზარდა და ასევე გაიზარდა გადასახადები, სერიოზულად დასუსტდა ეკონომიკა და იმატა სიღარიბემ. ამან გამოიწვია მრავალი აჯანყება სამეფო კარზე. მან მოიხმო ყოფილი დიდი ვეზირი, მუჰამედ ბეგი, რომ გამხდარიყო დიდი ვეზირი თავიდან, მაგრამ მუჰამედი გარდაიცვალა გზაში. 1676 წელს, სულეიმანმა ქართლის მმართველად დანიშნა გიორგი XI.

1683 წელს, ოსმალეთის იმპერიამ განიცადა სერიოზული მარცხი ვენაში. მიუხედავად ტრადიციული მტრის ასეთი დასუსტებისა, სულეიმანმა უარი განაცხადა ევროპის ქვეყნებთან ერთად ებრძოლა ოსმალების წინააღმდეგ.

1688 წელს, გიორგი XI სულეიმანს აუჯანყდა და ცდილობდა, რომ ოსმალეთი გადმოებირებინა თავის მხარეს, რათა დახმარებოდა სეფიანთა ირანის დამარცხებაში, მაგრამ მისი მცდელობა უშედეგო იყო. ამიტომ, შაჰ სულეიმანმა იგი გადააყენა და ტახტზე დასვა მისი ვაჟი ერეკლე I.

სულეიმანი გარდაიცვალა 1694 წლის 29 ივლისს. მის შემდეგ ტახტზე ავიდა სულთან ჰუსეინი. 

## შვილები
ვაჟები:

1. სულთან ჰუსეინი 1668–1726).

2. შაჰზადე აბას მირზა (1671–1725 ).

3. შაჰზადე მურთაზა მირზა (მოკლეს 1725 წელს).

4. შაჰზადე მუსტაფა მირზა (მოკლეს 1725 წელს ).

5. შაჰზადე სულთან ჰამზა მირზა (მოკლეს 1725 წელს).

6. შაჰზადე სულთან იბრაჰიმ მირზა (მოკლეს 1725 წელს).

7. შაჰზადე აჰმად მირზა (მოკლეს 1725 წელს).

ქალიშვილები:

1. შაჰბანუ ბეგუმი.

2. სახელით უცნობი.

## ლიტერატურა
* 
* 
* 
* 

კატეგორია:სეფიანთა დინასტია
კატეგორია:სპარსეთის მონარქები
კატეგორია:დაბადებული 1647
კატეგორია:გარდაცვლილი 1694
კატეგორია:დაბადების წელი უცნობია
ჟა ჟა გაბორი

thumb|ჟა ჟა გაბორი 1959 წელს.
**ჟა ჟა გაბორი** (, ; დ. 6 თებერვალი, 1917 — გ. 18 დეკემბერი, 2016) — უნგრელ-ამერიკელი მსახიობი. გაბორმა კარიერა დაიწყო ქალაქ ვენაში როდესაც ის გახდა "მის უნგრეთი" 1936 წელს. 1941 წელს გაემგზავრა ემიგრაციაში აშშ-ში სადაც დაიწყო მისი სამსახიობო კარიერა.

## ლიტერატურა
*Frank, Gerold (1960). Zsa Zsa Gábor: My Story. Cleveland: World Pub. Co. OCLC 1069078

## სქოლიო
კატეგორია:დაბადებული 6 თებერვალი
კატეგორია:დაბადებული 1917
კატეგორია:გარდაცვლილი 18 დეკემბერი
კატეგორია:გარდაცვლილი 2016
კატეგორია:უნგრელი მსახიობები
კატეგორია:XX საუკუნის ამერიკელი ქალი მსახიობები
კატეგორია:ჰოლივუდის დიდების ხეივანი
კატეგორია:ბუდაპეშტში დაბადებულები
ირაკლი თურმანიძე

**ირაკლი თურმანიძე** (დ. 13 დეკემბერი, 1984, ქობულეთი) — ქართველი ძალოსანი. 2016 წლის რიო-დე-ჟანეიროს ოლიმპიური თამაშების ბრინჯაოს პრიზიორი +105 კგ. წონით კატეგორიაში.ევროპის ჩემპიონი: 2015 (თბილისი, +105 კგ). ევროპის ვიცე-ჩემპიონი: 2019 (ბათუმი, +109 კგ) ევროპის ჩემპიონატის ბრინჯაოს პრიზიორი: 2012 (ანთალია, თურქეთი; +105 კგ). 2012 წელს, ლონდონის ოლიმპიადაზე, +105 კგ წონით კატეგორიაში V ადგილი დაიკავა.

ირაკლი თურმანიძის შედეგები 2016 წელს, რიო-დე ჟანეიროს ოლიმპიადაზე:
:აკვრა: 197-203-207 კგ (IV ადგილი)
:ატაცი: 228-235-241 კგ (IV ადგილი)
:ორჭიდი: 448 კგ (III ადგილი)

## ძირითადი შედეგები 
## რესურსები ინტერნეტში 
* ირაკლი თურმანიძე —  ქართული სპორტი.

## სქოლიო 
კატეგორია:დაბადებული 1984
კატეგორია:ქართველი ძალოსნები
კატეგორია:დაბადებული 13 დეკემბერი
კატეგორია:ქართველი ოლიმპიური პრიზიორები
კატეგორია:ქობულეთის მუნიციპალიტეტში დაბადებულები
კატეგორია:ცოცხალი ადამიანები
ანდრეი კრასნოვი

მინიატიურა|ანდრეი კრასნოვი
**ანდრეი ნიკოლოზის ძე კრასნოვი** (დ. 27 ოქტომბერი, 1862, — გ. 19 დეკემბერი, 1914, ბათუმი) — რუსი ბოტანიკოსი, ნიადაგთმცოდნე, გეოგრაფი, პალეობოტანიკოსი, ბათუმის ბოტანიკური ბაღის დამაარსებელი. მონაწილეობდა არაერთ ექსპედიციაში, ტიანშანში, ჩრდილოეთ ამერიკაში, აღმოსავლეთისა და სამხრეთ აზიის ქვეყნებში (იაპონია, ჩინეთი, იავა, ინდოეთი, ცეილონი).

## ბიოგრაფია
დაიბადა შთამომავლობით სამხედრო მოსამსახურის ოჯახში. მამა – გენერალი ნიკოლაი ივანეს ძე კრასნოვი მონაწილეობდა ყირიმის კამპანიაში და ცნობილი იყო თავისი ისტორიული ნაშრომებით; პაპა ივანე კასნოვი – სუვოროვის, კუტუზოვის და პლატოვის თანამედროვე – გმირულად დაეცა ბოროდინოს ველზე. დედა – ფეოდოსია წარმოშობით იყო პეტერბურგის წარჩინებული გვარის წარმომადგენელი.

## რესურსები ინტერნეტში
* Научный подвиг профессора Краснова 

კატეგორია:დაბადებული  27 ოქტომბერი
კატეგორია:დაბადებული 1862
კატეგორია:გარდაცვლილი 19 დეკემბერი
კატეგორია:გარდაცვლილი 1915
კატეგორია:რუსი ბოტანიკოსები
მაიმონიდი

**მაიმონიდი** (ნამდვილი სახელი **მოშე ბენ მაიმონი** ან **მუსა იბნ მაიმუნი**, დ. 1135 — გ. 13 დეკემბერი, 1204) — შუასაუკუნეების ებრაელი ფილოსოფოსი და ასტრონომი. დაიბადა კორდობაში. ებრაული მეცნიერების ერთ-ერთი საუკუეთესო წარმომადგენელი. მისმა მოღვაწეობამ დიდი გავლენა მოახდინა არაბულ და ზოგადად მუსლიმურ მეცნიერებაზეც. ცნობილი იყო როგორც ევროპულ, ასევე ისლამურ სამყაროშიც. გარდაიცვალა ეგვიპტეში.

## ლიტერატურა
*David Hartman, Maimonides: Torah and Philosophic Quest, Philadelphia: Jewish Publication Society of America, 1976.

## სქოლიო
კატეგორია:დაბადებული 1135
კატეგორია:გარდაცვლილი 1204
კატეგორია:ებრაელი ფილოსოფოსები
კატეგორია:ებრაელი მეცნიერები
ობენროს მუნიციპალიტეტი

**ობენროს მუნიციპალიტეტი** — მუნიციპალიტეტი (დანიურად *კომუნა*) დანიაში, სამხრეთ დანიის რეგიონში. ადმინისტრაციული ცენტრი — ქალაქი ობენრო. მუნიციპალიტეტის ფართობი შეადგენს 940,63 კმ²-ს, ხოლო მოსახლეობა — 60 189 (2008).

## რესურსები ინტერნეტში
* 

კატეგორია:სამხრეთ დანიის რეგიონის მუნიციპალიტეტები
ჩედო ვუკოვიჩი

**ჩედო ვუკოვიჩი** (Čedo Vuković დ. 28 სექტემბერი, 1920 —  გ. 7 აპრილი, 2014) — მონტენეგროელი მწერალი.

ვუკოვიჩი დაიბადა ჩრდილო-აღმოსავლეთ მონტენეგროში, ანდრიევიცაში. მისი ნოველა "Mrtvo duboko" აღწერს იუგოსლავი პარტიზანების ამბავს, რომლებიც მეორე მსოფლიო ომის დროს ჩეტნიკებისგან სოფელ მრტვო დუბოკოში (ითარგმნება როგორც „ღრმა სიკვდილი“.) იმალებოდნენ. მის სხვა ნაწარმოებებს შორის აღსანიშნავია საბავშვო წიგნები: "Svemoćno oko" („ყოვლისშემძლე თვალი“), "Letjelica profesora Bistrouma" („პროფესორ ბრწყინვალეგონების საფრენი მანქანა“) და "Tim Lavlje srce" („ლომგული გუნდი“). მას ასევე დაწერილი აქვს: მრავალი ნოველა, დრამატული ნაწარმოებები და მოკლე ისტორიები. ის ძირითადად ცხოვრობდა პოდგორიცასა და ბუდვაში ის 2014 წელს ბუდვაში ხანგრძლივი ავადმყოფობის შემდეგ გარდაიცვალა.
 
## სქოლიო 
კატეგორია:მონტენეგროელი მწერლები
გეი მეგობრული

**გეი მეგობრული** () — ადგილი, პოლიტიკა, ხალხი ან ინსტიტუტები რომლებიც მიესალმებიან გეი ურთიერთობას. (ყველა ადამიანის მიმართ რომელიც მოიხსენიება ლგბტ საზოგადოებაში) ისინი ცდილობენ, რომ შექმნან გეი მხარდამჭერი და მათი ურთიერთობების ხელშემწყობი გარემო სადაც ყველა ადამიანს ექნება თანაბარი უფლებები, ყველა ადამიანს ექნება ურთიერთპატივისცემა, ყველა ადამიანი მოეპყრობა ერთმანეთს თანასწორად და ადამიანები არ განიკითხავენ სხვებს. ეს ტერმინი ჩამოყალიბდა XX საუკუნის ბოლოს სამხრეთ ამერიკაში და სწორად გატარებულმა პოლიტიკამ მოიცვა ყველა სფერო, დაწყებული საგანმანათლებო დაწესებულებით და დამთავრებული სამუშაო ადგილებით, სადაც ხალხის უმეტესობა გახდა გეი ადამიანების მიმართ მიმღები.

## გეი მეგობრული ადგილები
ქალაქები რომლებიც მსოფლიოჩი ცნობილნი არიან გეი მეგობრულობით:სან-ფრანცისკო, სიეტლი, თელ-ავივი, ნიუ-იორკი, სიდნეი, რიო-დე-ჟანეირო, მელბურნი, პარიზი, ჩიკაგო, ბრიჯტონი, ამსტერდამი, მონტერია, ლონდონი, ბერლინი და მრავალი სხვა.

სპარტაკუსის საერთაშორისო გეი გზამკვლევმა გამოაქვეყნა გეი მოგზაურობის ინდექსი (Gay Travel Index), სადაც გეი მეგობრული ქვეყნების რეიტინგია. ქვეყნებს ქულები ეწერებათ შემდეგი კომპონენტებით ანტი-დისკრიმინაციული კანონი, ქორწინების თანასწორობა, პარტნიორობის და შვილად აყვანის კანონი, და ლგბტ მარკეტინგი. ამავდროულად, ქულები აკლდებათ შემდეგი ფაქტორების გამო:ანტი-ლგბტ კანონების, აივ ინფიცირებულთა მოგზაურობის შეზღუდვის, რელიგიური წნეხის, და პროსტიტუციის, მკვლელობის და ლგბტ ხალხის სიკვდილით დასჯისთვის.

2013 წელს, სპარტაკუსის გეი მოგზაურობის ინდექსში პირველ 11 ადგილს იკავებდნენ (შვედეთი, დანია, ისლანდია, ნორვეგია, ფინეთი, ბელგია, საფრანგეთი, ნიდერლანდები, გაერთიანებული სამეფო და ესპანეთი), ასევე კანადა, ახალი ზელანდია და ურუგვაი. ბოლო 5 ადგილს კი იკავებენ ირანი, საუდის არაბეთი, რუსეთი, იორდანია და იამაიკა.

სპარტაკუსმა ასევე გამოაქვეყნა გეი მოგზაურობის ინდექსი აშშ-ის მასშტაბით. 2013 წელს, ტოპ 5-ში შედის მხოლოდ ჩრდილოეთის რეგიონები, ასევე ტოპ 10-ში შედის კალიფორნია, ილინოისი და ორეგონი. ბოლო 10 ადგილს იკავებს სამხრეთის რეგიონები, რამდენიმე შტატის გამოკლებით (იუტა, აიდაჰო და მონტანა).

## ლიტერატურა
## სასარგებლო ბმულები
* ადამიანის უფლებათა კამპანია,ლობირებს ლგბტ უფლებების დაცვას

კატეგორია:ლგბტ უფლებები
კატეგორია:ლგბტ ტერმინები
ანტონეშტი (კანტემირის რაიონი)

**ანტონეშტი** () — სოფელი მოლდოვაში, კანტემირის რაიონში. მდებარეობს ზღვის დონიდან 56 მეტრზე. 2004 წლის მონაცემებით, მოსახლეობა 1 042 ადამიანს შეადგენდა.

## იხილეთ აგრეთვე 
* მოლდოვის ადმინისტრაციული დაყოფა
* კანტემირის რაიონი

## რესურსები ინტერნეტში 
* მოლდოვის მოსახლეობის 2004 წლის აღწერის მონაცემები

კატეგორია:კანტემირის რაიონის სოფლები
ცრუცუგა

**ცრუცუგა** () — წიწვოვან მცენარეთა გვარი ფიჭვისებრთა ოჯახისა. უმეტესობა დიდი ხეა (100 მეტრი სიმაღლის). აქვს მურა რუხი ქერქი, დაკიდებული გირჩები. ცოცხლობს 500-700 წლამდე. 18-მდე სახეობა იზრდება ჩრდილოეთ ამერიკაში, იაპონიასა და ჩინეთის მთებში. მენზისის ანუ დუგლასის ცრუცუგა (*P. menziesii*) მოშენებულია კავკასიის, მ. შ. დასავლეთ საქართველოს ბაღებსა და პარკებში. ცრუცუგას მერქანს სამშენებლო და ავეჯის წარმოებაში იყენებენ.

## ლიტერატურა
კატეგორია:ფიჭვისებრნი
ფრედერისიის მუნიციპალიტეტი

**ფრედერისიის მუნიციპალიტეტი** — მუნიციპალიტეტი (დანიურად *კომუნა*) დანიაში, სამხრეთ დანიის რეგიონში. ადმინისტრაციული ცენტრი — ქალაქი ფრედერისია. მუნიციპალიტეტის ფართობი შეადგენს 134,46 კმ²-ს, ხოლო მოსახლეობა — 50 429 (2015).

## დობილი ქალაქები
* **კრისტიანსუნი**, ნორვეგია
* **ჰერნიოსანი**, შვედეთი
* **კოკოლა**, ფინეთი
* **ჰერფორდი**, გერმანია

## რესურსები ინტერნეტში
*  
* ოფიციალური საიტი  

## სქოლიო
კატეგორია:სამხრეთ დანიის რეგიონის მუნიციპალიტეტები
პელისტერის ეროვნული პარკი

250px|მინიატიურა
**პელისტერის ეროვნული პარკი** () — ეროვნული პარკი ჩრდილოეთ მაკედონიაში. მდებარეობს ქვეყნის სამხრეთ-დასავლეთ ნაწილში. ეროვნულ პარკად გამოცხადდა 1948 წელს და გახდა მაკედონიის პირველი დაცული ტერიტორია. ეროვნული პარკის ფართობია 12 500 ჰა. 

პელისტერს ეროვნული პარკისათვის დამახასიათებელია 2000 მეტრზე მაღალი მწვერვალები, რომლებიც ერთმანეთისაგან მდინარის ღრმა ხეობებითაა გამოყოფილი. მათ შორის უმაღლესია მთა პელისტერი (2 601 მ). პარკის უდიდესი ნაწილი მდებარეობს ბაბას მთის ფერდობებზე. 

პარკში  ფლორისა და ფაუნის მრავალი იშვიათი წარმომადგენელი ბინადრობს, მათ შორის ბალკანეთის ენდემი — ბალკანური ან რუმელიის ფიჭვი (Pinus peuce).

## რესურსები ინტერნეტში
* ოფიციალური საიტი

კატეგორია:ჩრდილოეთ მაკედონიის ეროვნული პარკები
კატეგორია:1948 წელს დაარსებული დაცული ტერიტორიები
ისლამი ჩრდილოეთ მაკედონიაში

[250px|მინიატიურა|[ტეტოვოს მეჩეთი, 1438]]
**ისლამი ჩრდილოეთ მაკედონიაში** — ჩრდილოეთ მაკედონიის ერთ-ერთი ტრადიციული რელიგია. ქვეყნის ტერიტორიაზე გავრცელებულია XV საუკუნიდან. ჩრდილოეთ მაკედონიაში ძირითადად ცხოვრობენ სუნიზმის მიმდევარი მუსლიმები. 2002 წლის აღწერის მონაცემებით მუსლიმების საერთო რიცხვი 674 000-ია, ანუ მოსახლეობის 33,3 %. ისლამის მიმდევრები არიან ძირითადად ალბანელები, ასევე თურქები, ბოშები, სლავები (ტორბეშები, გორანები, ბოსნიელები).

## ისტორია 
ისლამი ჩრდილოეთ მაკედონიაში გავრცელდა ოსმალეთის იმპერიის დასავლეთით გაფართოების დროს XIV-XV საუკუნეებში. ოსმალეთის იმპერიის მიერ სერბეთის დაპყრობის შემდეგ ისლამი მოსახლეობის ნახევარმა (სლავებმა, ალბანელებმა, ბოშებმა) მიიღო, გარდა ამისა აღმოსავლეთიდან გადმოსახლდნენ თურქები და სხვა მუსლიმი ერის წარმომადგენები. სამხრეთ სლავების ოსმალთა ბატონობისაგან გათავისუფლების შემდეგ ბევრმა მუსლიმმა-მუჰაჯირმა ჩრდილოეთ მაკედონია დატოვა. 1924-1961 წლებში მუსლიმთა რიცხვი კვლავ ეცემოდა. თუმცა 1961 წლიდან 2002 წლამდე მუსლიმთა პროცენტულმა მაჩვენებელმა 33,3 %-ს მიაღწია. 

## რესურსები ინტერნეტში
* The Future of the Global Muslim Population

კატეგორია:ისლამი ქვეყნების მიხედვით
კატეგორია:ისლამი ჩრდილოეთ მაკედონიაში
მოლდოვის ლიბერალ-დემოკრატიული პარტია

**მოლდოვის ლიბერალ-დემოკრატიული პარტია** (, PLDM) — მემარჯვენე ცენტრისტული პოლიტიკური პარტია მოლდოვაში. 

პარტია დაარსდა 2007 წლის 8 დეკემბერს დემოკრატიული პარტიის ყოფილი ლიდერის, პარლამენტის დეპუტატ ვლად ფილატის ინიციატივით. 2009 წლის 25 თებერვალს პარტიის ლიდერი ვლად ფილატი პრემიერ-მინისტრად აირჩიეს. მისი კაბინეტის 19 მინისტრიდან 7 ლიბერალურ-დემოკრატიული პარტიის წევრი იყო. 

2010 წლის 28 ნოემბრის არჩევნების შედეგად პარტიის 8 წარმომადგენელია მთავრობაში. 

## რესურსები ინტერნეტში
* ოფიციალური საიტი

კატეგორია:მოლდოვის პოლიტიკური პარტიები
კატეგორია:2007 წელს დაარსებული პოლიტიკური პარტიები
კატეგორია:პოლიტიკური პარტიები ანბანის მიხედვით
ჩამილ სიჯარიჩი

**ჩამილ სიჯარიჩი** (დ. 18 დეკემბერი, 1913 — გ. 6 დეკემბერი 1989) — მონტენეგროელი ბოსნიელი მწერალი.

დაიბადა ბიელო-პოლეში, მონტენეგროში, მუსლიმი მშობლების ოჯახში. ორივე მშობელი ბავშვობაში გარდაეცვალა. 1936 წელს ჩააბარა ბელგრადის უნივერსიტეტში იურიდიულ ფაკულტეტზე, რომელიც 4 წლის შემდეგ დაამთავრა. ის იყო როგორც ჩერნოგორიის მეცნიერებისა და ხელოვნების აკადემიის ასევე ბოსნია და ჰერცეგოვინის მეცნიერებათა და ხელოვნებათა აკადემიის წევრი. ჩამილი 75 წლის ასაკში ავტო ავარიის შედეგად დაიღუპა.

ცხოვრების უმეტესი დრო გაატარა სკოპიეში, ბელგრადში და ბოლოს სარაევოში სადაც ის 1989 წელს ტრაგიკულად დაიღუპა. მიუხედავად ამისა მისი ნამუშევრები უმეტესობა ეხება მონტენეგროს და ბიელო-პოლეს. მისი ნაწერები ნათარგმნია მრავალ ენაზე, მათშორის რუსულად, გერმანულად და ფრანგულად.

## ნაშრომები 
მის ნაშრომებიდან განსაკუთრებით მნივვნელოვან ნაწარმოებებად ითვლება:
**Ram-Bulja* (ისტორიები, 1953)
**Bihorci* (ნოველა, 1955)
**Mojkovacka bitka* (ნოველა, 1968)
**Sablja* (ისტორიები, 1969)
**Konak* (ნოველა, 1971)
**Carska vojska* (ნოველა, 1976)
**Francuski pamuk* (ისტორიები, 1980)

## სქოლიო 
კატეგორია:დაბადებული 1913
კატეგორია:გარდაცვლილი 1989
კატეგორია:მონტენეგროელი მწერლები
ალ-მუთანაბი

**აბუ ათ-თაიბ აჰმად იბნ ალ-ჰუსაინ ალ-მუთანაბი ალ-ქინდი** (დ. 915 — გ. 23 სექტემბერი, 965) — არაბი პოეტი. დაიბადა ყუფაში, აბასიანთა სახალიფოში. ცნობილია როგორც არაბული პოეზიის ერთ-ერთ საუკეთესო წარმომადგენლად. მისი პოეზიის უდიდესი ნაწილი მეფეთა ქებას ეძღვნება რომლებთანაც მას ურთიერთობა ჰქონდა მისი ცხოვრების განმავლობაში. პოეზიის შექმნას 9 წლის ასაკიდან დაიწყო. ცნობილი იყო მისი განათლებით და გამჭრიახობით. ალ-მუთანაბი ამაყობდა თავისი თავით რომელსაც იგი გადმოსცემა მისი პოეზიით. მის პოეზიაში იგი განიხილავდა ისეთ თემებს როგორიცაა ვაჟკაცობა, ცხოვრების ფილოსოფია, ბრძოლები. მისი ლექსები დღესაც დიდი პოპულარობით სარგებლობს სრულიად არაბულ სამყაროში. გარდაიცვალა ან-ნუმანიაში, თანამედროვე ერაყის ტერიტორიაზე.

## ლიტერატურა
*Al-Mutanabbî, Le Livre des Sabres, choix de poèmes, présentation et traduction de Hoa Hoï Vuong & Patrick Mégarbané, Actes Sud, Sindbad, novembre 2012.

კატეგორია:დაბადებული  915
კატეგორია:გარდაცვლილი  23 სექტემბერი
კატეგორია:გარდაცვლილი 965
კატეგორია:არაბი პოეტები
სნორი სტურლუსონი

**სნორი სტურლუსონი**  (დ. 1179 — გ. 23 სექტემბერი, 1241) —  ისლანდიელი  ისტორიკოსი, პოეტი და პოლიტიკოსი. ორჯერ აირჩიეს ისლანდიური პარლამენტის, ალთინგის თავმჯდომარედ. ავტორია ნაწარმოებებისა, რომელიც მოგვითხრობს ნორვეგიელ მეფეებზე და შუა საუკუნეების სკანდინავიის ისტორიაზე.

სნორი დაიბადა ჰვამურში, დალასისლაში, მდიდარ და შეძლებულ სტურლუნგების დინასტიის წარმომადგენლების ოჯახში. მისი მშობლები იყვნენ სტურლა ტორდარსონი და გუტნი ბოტვარსდოტირი.

## ლიტერატურა
*Finn Hødnebø (Ed) Snorres Kongsoger (Utgivelsesår: 2003) ISBN 9788205314641

კატეგორია:ისლანდიელი მწერლები
კატეგორია:დაბადებული 1179
კატეგორია:გარდაცვლილი   23 სექტემბერი
კატეგორია:გარდაცვლილი 1241
კატეგორია:ისლანდიელი პოლიტიკოსები
კატეგორია:XIII საუკუნის მწერლები
კატეგორია:ისლანდიელი პოეტები
კატეგორია:XIII საუკუნის ისლანდიელები
კატეგორია:XII საუკუნის ისლანდიელები
კატეგორია:ისლანდიელი ისტორიკოსები
კატეგორია:მითოლოგიის მკვლევრები
კატეგორია:XIII საუკუნის ისლანდიელი პოეტები
კატეგორია:მწერლები ანბანის მიხედვით
დეფემინიზაცია

**დეფემინიზაცია** ( de — მოცილება, მოსპობა + ფემინიზაცია) — ბიჭებში ხასიათისა და ქცევის ქალური ფორმების გადალახვის პროცესი, რომელიც ძირითადად აღზრდის პროცესში მხოლოდ ქალების გარემოცვაში ყოფნითაა გამოწვეული.

ევოლუციურ ბიოლოგიასა და ზოოლოგიაში, დეფემინიზაცია სექსუალური დიფერენციაციის თანმდევი ასპექტია, რაც პოტენციურ ქალურ მახასიათებლებს, ფუნქციებსა თუ ქცევებს საშუალებას არ აძლევს მონაწილეობა მიიღოს მამრობითი სახის განვითარების პროცესში. ერთი შეხედვით, თითქოსდა ტერმინი გულისხმობს ქალური ნიშან-თვისებების მთლიანად მოსპობას, მაგრამ ეს ასე არ არის — ტერმინი მოაზრებულია, როგორც უფრო მეტად ამ თვისებების გამოვლენის ხელისშემშლელი ფაქტორი.

დაკვირვების მეშვეობით დადგინდა, რომ მთელ რიგ მამრ ძუძუმწოვრებში, სათესლე ჯირკვლების მიერ გამოყოფილი ჰორმონის ერთ-ერთი ნაირსახეობა — AMH — ცნობილი, როგორც Anti-Müllerian hormone მოქმედებს უშუალოდ ამ ძუძუმწოვრების ტვინზე, უშლის რა ამით ხელს მათში მდედრობითი ქცევის (განსაკუთრებით კი რეპროდუქციული ფუნქციის) განვითარებას.

## ლიტერატურა 
* სექსოლოგიის განმარტებითი ლექსიკონი;
* საქართველოს პარლამენტის ეროვნული ბიბლიოთეკა.

კატეგორია:ფსიქოლოგია 
კატეგორია:ბიოლოგია 
კატეგორია:ლგბტ ტერმინები